Vakaro giesmė
Jau pakalnėn saulė nusirito...
Rimsta, kas kovojo, verkė, gynės, –
Sveikas, slenksti poilsio pelnyto,
Sveikos, sveikos, liepsnos vakarinės!

Tylios erdvės niaukias, gęsta, smilksta..
Į lizdus vėlyvos kregždės skrenda –
Ir širdis jau ryto pasiilgsta,
Kibirkšties stebuklo pasigenda...

Jau rūkais vos regimais aptrauktą
Kloja žemė savo tamsų plotą –
Daug ko, alkstant dieną, nesulaukta,
Daug ko vargstant prarasta, nustota...

Ten, kur slinko gelsvos, rausvos burės,
Lieka aukso vien siaurutė juosta –
Atsivers nakties žvaigždėtos durys,
Greit, laiveli, rasi tylų uostą...

Baltrušaitis Jurgis
Eilėraščiai